CELEX: E2007P0004
Language: et
Date: 2007-03-19 00:00:00
Title: Héraðsdómur Reykjavíkuri 19. märtsi 2007 . aasta taotlus EFTA kohtule nõuandva arvamuse saamiseks kohtuasjas Jón Gunnar Þorkelsson versus Gildi-lífeyrissjóður (Gildi pensionifond) (Kohtuasi E-4/07)

15.11.2007   
            
            
               ET
            
            
               Euroopa Liidu Teataja
            
            
               C 272/20
            
         Héraðsdómur Reykjavíkuri 19. märtsi 2007. aasta taotlus EFTA kohtule nõuandva arvamuse saamiseks kohtuasjas Jón Gunnar Þorkelsson versus Gildi-lífeyrissjóður (Gildi pensionifond)
   (Kohtuasi E-4/07)
   (2007/C 272/08)
   Héraðsdómur Reykjavíkur (Reykjavíki ringkonnakohus) esitas 19. märtsi 2007. aasta kirjaga EFTA kohtule nõuandva arvamuse taotluse kohtuasjas Jón Gunnar Þorkelsson versus Gildi-lífeyrissjóður (Gildi pensionifond), mis saabus kohturegistrisse 26. märtsil 2007 ja milles käsitleti järgmisi küsimusi:
   
               1.
            
            
               Kas mõiste „sotsiaalkindlustus”, nagu see on sätestatud EMP lepingus, eriti selle põhiteksti artiklis 29, ja nõukogu 14. juuni 1971. aasta määruses (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, hõlmab ka invaliidsushüvitisi, mis on ette nähtud sellistes pensionikavades nagu Islandi kava?
            
         
               2.
            
            
               Olenemata sellest, kas vastus 1. küsimusele on jaatav või mitte, küsib ringkonnakohus seda, kas EMP lepingu töötajate vaba liikumist käsitlevaid sätteid, eriti selle artikleid 28 ja 29 tuleks mõista selliselt, et see Islandi pensionifondide põhikirjas sätestatud põhimõte, mille kohaselt õigus toetuse saamiseks (õigus eeldada toetuse saamist) sõltub sellest, kas asjaomane isik on enne õnnetuse toimumist vähemalt viimase kuue kuu jooksul kaheteistkümnest teinud sissemakseid Islandi pensionifondi, mis on pensionifondide vahelisi suhteid reguleeriva kokkuleppe osaline, on kooskõlas EMP lepinguga, kui põhjus, miks isik seda tingimust ei täida, on tema tööleasumine muusse EMP riiki, mille tulemusena on ta teinud sissemakseid selle muu riigi pensionifondi?
            
         
               3.
            
            
               Kas nõukogu 14. juuni 1971. aasta määrust (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes tuleks mõista selliselt, et töötajad peavad oma hüvitisnõuded esitama riigis, mille residendid nad õnnetuse toimumise ajal olid ja milles neil oli õigus sotsiaalkindlustusele?